Hvad er skinny jeans?
---------------------



Skinny jeans sidder modsat slim fit jeans klistret til huden. De omslynger benet fra talje til ankel og fremhæver dermed i høj grad kroppens former. Har du haft et par skinny jeans, husker du nok også besværet med at få dem af og på - særligt omkring anklen.


På grund af den tætte pasform har du ikke helt den samme bevægelsesfrihed i et par skinny jeans. Dette afhjælpes i nogle modeller, ved at tilføje lidt ekstra stræk i stoffet, så det bedre kan give sig og dermed give lidt mere bevægelighed.


Skinny jeans giver et meget sofistikeret look, og er dermed et oplagt valg til særlige begivenheder, hvis du stadig foretrækker et par jeans. Det tætsiddende look har i en årrække været meget populært.


